Politivennen, 1804-01-01
Om Garnisonslivet, som byrdefuldt for Bøndersønner. Soldaterne blive nu 2 hele Aar i Garnison og hver Mand vil om nogle Aar have været Soldat, en herlig Sag for et Land, som ikke formaaer at holde stor staaende Armee; men er det ikke sørgeligt for den, som lever blandt Bønderne, at see denne i sine Følger saa nyttige Jndretning at falde disse ikke allene til Byrde, dem bør enhver Undersaat bære - men til en Udgivt, som overgaaer langt hvad Staten kræver af noget Jndivid. Bonden har altid havt nogen Bekostning ved at udrede sin Søn til København som Soldat, derfor tilstod Regjeringen, som ikke vilde enkelt Mand skulde bære Byrden og Udgivten, Soldaterne tilstrækkelige Marspenge, der forudsatte, at Soldaten for Resten kunde leve af sin Lønning og det Arbeide han fandt i Byen; men det er ikke saa. Bondekarlen kommer ganske ubekjendt til København, han veed ej hvor han skal søge Arbejde, og ingen af dem, som behøve Daglejere, veed hvor de skulle søge ham. Jeg tilstaaer der gives Undtagelser - nogle have Slægt - dem har Jyden over hele Verden - som ere bosiddende i Kbhvn. som Brændeviinsmænd, Høkere, Kældermænd a., der skaffe dem Arbejde - andre ere fra Skovegnene, ere følgelig vante til at hugge for Føde, og kunne tiene som Saugskjærere; saaledes har jeg under mit Ophold i Kbhvn. skaffet tvende Arbejde, saa at de ikke allene levede vel, men endog med den Jyden egne Sparsomhed lagde sig Penge op, men dette gælder kun om de færreste; jeg overbevises hver Dag om hvor bekosteligt det er for Bonden at have en Søn tjenende som Soldat i København, en Omstændighed, som maaskee nu er den sande Aarsag til at Bonden nødig vil have sin Søn til Soldat. - Daglig komme Bønder til mig, som bede mig sende deres Børn i Kbhvn. saa 5 Rd. saa atter 5 Rd., og naar jeg godtgjør at en Bonde, som sidder for 2 1/2 Td. Hartkorn, har saaledes foreskudt sin Søn20 Rd., saa begriber man dog nok hvor uforholdsmæssigt denne bidrager til Statens Værn. Nu gaaer en Bonde fra mig, som ejer et Huus paa 1 1/2 Skp. Hartkorn, hans Søn, som ligger i Haderslev, har faaet siden Foraaret 41 Rd., hvilken Skat, og det uden at den tilflyder Staten. Men jeg kjender ikke de Næringsveje, som kunne aabnes for Soldaten i de mindre Købstæder. Betænker man nu at Soldaten skal ligge 2 Aar i Garnison, hvo ønsker ikke da en Foranstaltning truffen, som sikkrer den arbejdsvante Bondesøn for ej at falde sin. Forældre til Byrde, der saa ofte maae aftnappe sig selv det Nødtørftige, at deres Søn ej skal mangle blandt Fremmede. og denne Foranstaltning, mener jeg, var saa let at kringe i Stand. Der er nok, som søge Daglejere - til Beviis behøver jeg kun at anføre at mange gifte sig paa at gaae i Dagleje - og flere vilde nok, istedet for at holde Karl, søge dem, naar de vare altid at faae for rimelig Pris; det er altsaa kun den nationale Soldats Ubekjendtskab, der udelukker ham fra denne Fortjeneste; vidste man kun hvor man kunde sinde ham, vare der sikkert mange, som heller valgte den ærlige Landkarl, som er ubekjendt med de Kneb, og den Jux Bymanden er saa dreven i. Der behøves altsaa naar man ikke vilde bebyrde Kompagnie Chefen dermed - kun at oprettes et Kontoir ved Garnisonen hvor enhver Soldat, som ikke vidste at skaffe sig Arbejde kunde henvende sig, og lade tegne sit Navn, hvad Arbejde han kunde paatage sig, hvilke Dage han var frie. Fra dette Kontoir kunne det da engang imellem bekjendtgjøres i Avisen, og jeg haaber enhver vilde finde Arbejd.. Denne Jndretning vilde maaskee kunne bestaae uden Udgift for Staten, naar enhver, som fra Kontoiret erholdt Arbejde, betalte en billig Relognition til Kontoiret; men om den endog skulde fordre lidt Tilskud, om Regjeringen end skulde lønne en Betjent, saa tillader dens billighed mig dog ikke at tvivle paa, at den jo vil tage et saadant Forslag i Overvejelse, og hvis den finder det hensigtsmæssigt, iværksætte det, eller maaskee træffe en anden Foranstaltning, hvor ved den Soldat, som kan og vil arbejde, fritages for den tunge Nydvendighed, at tage Brødet af Munden paa sine fattige Forældre, eller, om han ikke har dem, at sulte.